Suvestinė redakcija nuo 2008-03-05 iki 2010-06-30

Įsakymas paskelbtas: Žin. 2006, Nr. 5-173, i. k. 1052330ISAK003D-606

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŪKIO SUBJEKTŲ, KURIE VERČIASI PAŠARŲ VEIKLA, PATVIRTINIMO

2005 m. gruodžio 30 d. Nr. 3D-606

Vilnius

Vadovaujantis Lietuvos Respublikos pašarų įstatymo (Žin., 2000, Nr. 34-952; 2004, Nr. 73-2541) 4 straipsniu ir 10 straipsnio 2 dalimi ir įgyvendinant 2005 m. sausio 12 d. Europos Parlamento ir Tarybos reglamentą (EB) Nr. 183/2005, nustatantį pašarų higienos reikalavimus (OL, 2005, L35, p. 1), 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje, 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti, 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus bei atsižvelgiant į Lietuvos Respublikos Vyriausybės 2005 m. gruodžio 20 d. nutarimą Nr. 1361 „Dėl Lietuvos Respublikos patvirtintų pašarų ūkio subjektų registro įsteigimo ir Lietuvos Respublikos patvirtintų pašarų ūkio subjektų registro nuostatų patvirtinimo“ (Žin., 2005, Nr. 149-5430):

1. Tvirtinu Ūkio subjektų, kurie verčiasi pašarų veikla, patvirtinimo taisykles (pridedama).

2. Pripažįstu netekusiais galios:

2.1. Lietuvos Respublikos žemės ūkio ministro 2004 m. liepos 14 d. įsakymą Nr. 3D-413 „Dėl Ūkio subjektų, kurie verčiasi pašarų veikla, patvirtinimo ir įregistravimo taisyklių patvirtinimo“ (Žin., 2004, Nr. 113-4247);

2.2. Lietuvos Respublikos žemės ūkio ministro 2005 m. balandžio 19 d. įsakymą Nr. 3D-228 „Dėl žemės ūkio ministro 2004 m. liepos 14 d. įsakymo Nr. 3D-413 „Dėl Ūkio subjektų, kurie verčiasi pašarų veikla, patvirtinimo ir įregistravimo taisyklių patvirtinimo“ pakeitimo“ (Žin., 2005, Nr. 52-1769).

3. Įsakymas įsigalioja nuo 2006 m. sausio 1 d.

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

SUDERINTA

Valstybinės maisto ir veterinarijos tarnyba

2005-12-29 raštu Nr. B6-(1.8)-2034

PATVIRTINTA

Lietuvos Respublikos žemės ūkio ministro

2005 m. gruodžio 30 d. įsakymu Nr. 3D-606

ŪKIO SUBJEKTŲ, KURIE VERČIASI PAŠARŲ VEIKLA, PATVIRTINIMO TAISYKLĖS

I. BENDROSIOS NUOSTATOS

1. Taisyklės parengtos vadovaujantis Lietuvos Respublikos pašarų įstatymu (Žin., 2000, Nr. 34-952; 2004, Nr. 73-2541), 2005 m. sausio 12 d. Europos Parlamento ir Tarybos reglamentu (EB) Nr. 183/2005, nustatančiu pašarų higienos reikalavimus (OL, 2005, L35), 2003 m. rugsėjo 22 d. Europos Parlamento ir Tarybos reglamentu (EB) Nr. 1831/2003 dėl priedų, skirtų naudoti gyvūnų mitybai, 1982 m. birželio 30 d. Tarybos direktyva 82/471/EEB dėl tam tikrų produktų, naudojamų gyvūnams šerti, 2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus.

2. Ūkio subjektų, kurie verčiasi pašarų veikla, patvirtinimo taisyklės (toliau – taisyklės) reglamentuoja ūkio subjektų, gaminančių ir (arba) tiekiančių į apyvartą pašarų priedus, gaminančių ir (arba) tiekiančių į apyvartą premiksus bei gaminančių tiekimui į apyvartą arba gaminančių išskirtinai savo reikmėms kombinuotuosius pašarus, patvirtinimo bei jų įtraukimo į Lietuvos Respublikos patvirtintų pašarų ūkio subjektų registrą (toliau – registras) tvarką.

3. Valstybinė sėklų ir grūdų tarnyba prie Žemės ūkio ministerijos (toliau – Valstybinė sėklų ir grūdų tarnyba) patvirtina ūkio subjektus pagal vykdomos pašarų veiklos rūšį, nurodytą šių taisyklių 5 punkte ir įtraukia į registrą.

4. Šiose taisyklėse vartojamos sąvokos suprantamos taip, kaip jas apibrėžia Lietuvos Respublikos pašarų įstatymas, 2005 m. sausio 12 d. Europos Parlamento ir Tarybos reglamentas (EB) Nr. 183/2005 ir kiti šios srities teisės aktai.

5. Ūkio subjektai, vykdantys šių pašarų veiklą, turi būti patvirtinami:

5.1. gaminantys ir (arba) tiekiantys į apyvartą pašarų priedus, kuriems taikomas 2003 m. rugsėjo 22 d. Europos Parlamento ir Tarybos reglamentas (EB) Nr. 1831/2003, arba produktus, kuriems taikoma 1982 m. birželio 30 d. Tarybos direktyva 82/471/EEB ir nurodytus 2005 m. sausio 12 d. Europos Parlamento ir Tarybos reglamento (EB) Nr. 183/2005 IV priedo 1 skyriuje, suteikiant kodą:

5.1.1. gaminantys ir tiekiantys į apyvartą pašarų priedus – PPG;

5.1.2. tiekiantys į apyvartą pašarų priedus – PPT;

5.2. gaminantys ir (arba) tiekiantys į apyvartą premiksus, pagamintus naudojant pašarų priedus, nurodytus 2005 m. sausio 12 d. Europos Parlamento ir Tarybos reglamento (EB) Nr. 183/2005 IV priedo 2 skyriuje, suteikiant kodą:

5.2.1. gaminantys ir tiekiantys į apyvartą premiksus – PG;

5.2.2. tiekiantys į apyvartą premiksus – PT;

5.3. gaminantys tiekimui į apyvartą arba gaminantys išskirtinai savo reikmėms kombinuotuosius pašarus, naudodami pašarų priedus arba premiksus, nurodytus 2005 m. sausio 12 d. Europos Parlamento ir Tarybos reglamento (EB) Nr. 183/2005 IV priedo 3 skyriuje, suteikiant kodą:

5.3.1. gaminantys tiekimui į apyvartą kombinuotuosius pašarus – KPG;

5.3.2. gaminantys išskirtinai savo reikmėms kombinuotuosius pašarus – KPS.

II. ŪKIO SUBJEKTŲ PATVIRTINIMAS

6. Ūkio subjektai, įsteigti teisės aktais nustatyta tvarka ir vykdantys šių taisyklių 5 punkte nurodytą pašarų veiklą, turi būti patvirtinti pagal kiekvieną pašarų veiklos rūšį. Ūkio subjektas patvirtinamas, jei jis atitinka 2005 m. sausio 12 d. Europos Parlamento ir Tarybos reglamento (EB) Nr. 183/2005 II priedo reikalavimus.

7. Patvirtinimui gauti ūkio subjektai Valstybinei sėklų ir grūdų tarnybai pateikia:

7.1. prašymą (1 priedas);

7.2. Neteko galios nuo 2008-03-05

Punkto naikinimas:

Nr. 3D-98, 2008-02-28, Žin. 2008, Nr. 26-952 (2008-03-04), i. k. 1082330ISAK0003D-98

7.3. dokumentus ir duomenis apie numatytos veiklos reikalavimų atitikimą:

7.3.1. gamybinių pastatų bei įrangos projekto kopiją;

7.3.2. technologinio proceso schemą ir gamybos organizavimo aprašymą;

7.3.3. informaciją apie personalo kvalifikaciją ir atsakomybės paskirstymą;

7.3.4. rizikos veiksnių analizės bei svarbiausių valdymo taškų sistemos aprašymą;

7.3.5. laboratorijos atliekamų tyrimų aprašymą ir/ar sutarties su samdomąja laboratorija kopiją;

7.3.6. informaciją apie pašarų priedų ir (ar) premiksų ir (ar) kombinuotųjų pašarų laikymo sąlygas;

7.3.7. informaciją apie pašarų priedų ir (ar) premiksų ir (ar) kombinuotųjų pašarų apskaitą;

7.3.8. pretenzijų priėmimo, nagrinėjimo ir pašarų priedų ir (ar) premiksų ir (ar) kombinuotųjų pašarų apyvartos nutraukimo tvarkos aprašymą.

8. Šių taisyklių 7.3 punkte nurodyti dokumentai turi būti prieš pateikiant Valstybinei sėklų ir grūdų tarnybai suderinti su Valstybine maisto ir veterinarijos tarnyba.

9. Visi šių taisyklių 7 punkte nurodyti dokumentai turi būti sunumeruoti ir įrišti (išskyrus prašymą), sudarius šių dokumentų rinkinį.

10. Valstybinė sėklų ir grūdų tarnyba tikrina dokumentus ir ūkio subjekto įregistravimo duomenis Juridinių asmenų registre, po to kartu su Valstybine maisto ir veterinarijos tarnyba tikrina ūkio subjektą vietoje ne ilgiau kaip per 30 kalendorinių dienų nuo dokumentų gavimo datos atitinka 2005 m. sausio 12 d. Europos Parlamento ir Tarybos reglamento (EB) Nr. 183/2005 II priede nustatytus reikalavimus. Tikrinti gali būti kviečiami kompetentingi specialistai ir iš kitų institucijų.

Punkto pakeitimai:

Nr. 3D-98, 2008-02-28, Žin., 2008, Nr. 26-952 (2008-03-04), i. k. 1082330ISAK0003D-98

11. Patikrinus ūkio subjektą vietoje, užpildomas klausimynas ir surašomas tikrinimo aktas pagal Valstybinės sėklų ir grūdų tarnybos viršininko įsakymu patvirtintas formas. Ūkio subjektas supažindinamas su klausimynu ir tikrinimo aktu pasirašytinai.

12. Jei Valstybinė sėklų ir grūdų tarnyba ir Valstybinė maisto ir veterinarijos tarnyba, tikrindamos pateiktus dokumentus ar ūkio subjektą vietoje, kaip nurodyta 11 punkte, nustato, kad ūkio subjektas nesilaiko 2005 m. sausio 12 d. Europos Parlamento ir Tarybos reglamento (EB) Nr. 183/2005 II priede nustatytų reikalavimų, nurodo terminą trūkumams pašalinti. Ūkio subjektas, įvykdęs nurodytus reikalavimus, pateikia apie tai pažymą.

13. Tikrinti vietoje neprivaloma, jei ūkio subjektai nelaiko pašarų priedų ir premiksų savo patalpose, o tik tiekia juos į apyvartą, tokie ūkio subjektai, suderinę reikiamus dokumentus su Valstybine maisto ir veterinarijos tarnyba, patvirtinimui gauti Valstybinei sėklų ir grūdų tarnybai pateikia:

13.1. prašymą (2 priedas);

13.2. Neteko galios nuo 2008-03-05

Punkto naikinimas:

Nr. 3D-98, 2008-02-28, Žin. 2008, Nr. 26-952 (2008-03-04), i. k. 1082330ISAK0003D-98

13.3. informaciją apie pašarų priedų ir (ar) premiksų apskaitą;

13.4. pretenzijų priėmimo, nagrinėjimo ir pašarų priedų ir (ar) premiksų apyvartos nutraukimo tvarkos aprašymą.

14. Nustačius, kad ūkio subjekto vykdoma pašarų veikla atitinka nustatytus reikalavimus, ūkio subjektas turi sumokėti Valstybinei mokesčių inspekcijai prie Finansų ministerijos Lietuvos Respublikos Vyriausybės nutarimu nustatyto dydžio valstybės rinkliavą už patvirtinimą, įtraukimą į registrą ir registravimo pažymėjimo išdavimą ir pateikti Valstybinei sėklų ir grūdų tarnybai mokėjimo pavedimą (sąskaitos išrašą) su banko žymomis arba kvitą apie sumokėtą valstybės rinkliavą.

15. Ūkio subjektai, atitinkantys 2005 m. sausio 12 d. Europos Parlamento ir Tarybos reglamento (EB) Nr. 183/2005 II priede nustatytus reikalavimus, patvirtinami Valstybinės sėklų ir grūdų tarnybos viršininko įsakymu pagal prašyme nurodytas pašarų veiklos rūšis ir įtraukiami į registrą. Sprendimas dėl ūkio subjekto patvirtinimo priimamas ne vėliau kaip per tris mėnesius nuo prašymo ir reikiamų dokumentų gavimo datos.

16. Gali būti suteiktas laikinasis patvirtinimas, jei tikrinant vietoje paaiškėja, kad ūkio subjektas atitinka visus infrastruktūrai ir įrangai keliamus reikalavimus. Galutinis patvirtinimas suteikiamas tik tada, kai pakartotinio tikrinimo metu, kuris turi įvykti per tris mėnesius nuo laikinojo patvirtinimo, paaiškėja, kad ūkio subjektas atitinka visus kitus reikalavimus, nurodytus 2005 m. sausio 12 d. Europos Parlamento ir Tarybos reglamento (EB) Nr. 183/2005 II priede. Jei buvo padaryta aiški pažanga, bet ūkio subjektas vis tiek neatitinka visų reikalavimų, laikinasis patvirtinimas gali būti pratęstas, tačiau bendras laikinojo patvirtinimo galiojimas negali trukti ilgiau kaip tris mėnesius.

17. Valstybinė sėklų ir grūdų tarnyba, gavusi pažymą iš Valstybinės maisto ir veterinarijos tarnybos, kad ūkio subjekto vykdoma pašarų veikla neatitinka 2005 m. sausio 12 d. Europos Parlamento ir Tarybos reglamento (EB) Nr. 183/2005 nustatytų reikalavimų, pašarų ūkio subjekto patvirtinimą:

17.1. laikinai sustabdo vienos, kelių ar visų pašarų veiklos rūšių, jeigu nustato, kad ūkio subjektas nebeatitinka tos rūšies veiklai taikomų reikalavimų. Toks sustabdymas trunka, kol ūkio subjektas vėl ima atitikti nustatytus reikalavimus ir Valstybinė maisto ir veterinarijos tarnyba patikrina vietoje šį atitikimą. Jei ūkio subjektas tokių reikalavimų neatitinka ilgiau kaip vienerius metus, ūkio subjekto patvirtinimas panaikinimas;

17.2. panaikina, jeigu ūkio subjektas:

17.2.1. nutraukia vienos ar kelių rūšių pašarų veiklą, kuriai buvo gavęs patvirtinimą;

17.2.2. nevykdė jo veiklai taikomų reikalavimų vienerius metus;

17.2.3. Valstybinei maisto ir veterinarijos tarnybai nustačius trūkumus ar pakartotinai sustabdžius veiklą ir jei ūkio subjektas negali pateikti tinkamų garantijų dėl tolesnės veiklos;

17.3. pakeičia, gavusi iš ūkio subjekto prašymą, jeigu jis įrodė savo sugebėjimą užsiimti kitų rūšių pašarų veikla, papildančia arba pakeičiančia veiklą, kuriai jis buvo patvirtintas.

18. Ūkio subjekto pašarų veiklos laikinasis patvirtinimas, laikinas patvirtinimo sustabdymas, patvirtinimo panaikinimas ar pakeitimas įforminamas Valstybinės sėklų ir grūdų tarnybos viršininko įsakymu.

19. Valstybinė sėklų ir grūdų tarnyba patvirtintiems pašarų ūkio subjektams suteikia identifikavimo numerį ir įtraukia į registrą.

III. BAIGIAMOSIOS NUOSTATOS

20. Ūkio subjektas patvirtinamas neribotam laikui.

21. Ūkio subjektai, nesutinkantys su šiose taisyklėse nurodytų institucijų priimtais sprendimais, turi teisę juos skųsti Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

______________

Ūkio subjektų, kurie verčiasi pašarų veikla,

patvirtinimo taisyklių

1 priedas

(Prašymo formos pavyzdys)

_____________________________________________________________________

(juridinio asmens, kuris verčiasi pašarų veikla, teisinė forma ir pavadinimas)

_____________________________________________________________________

(juridinio asmens kodas, buveinė, telefono Nr., fakso Nr., el. pašto adresas)

Valstybinei sėklų ir grūdų tarnybai

prie Žemės ūkio ministerijos

PRAŠYMAS

_____________________

(data)

_____________________

(sudarymo vieta)

1. Prašau patvirtinti gamintoju ir (arba) tiekiančiu į apyvartą ir įtraukti į Lietuvos Respublikos patvirtintų pašarų ūkio subjektų registrą pagal šias pašarų veiklos rūšis:

gaminu ir tiekiu į apyvartą pašarų priedus PPG – , tiekiu į apyvartą pašarų priedus PPT – ;

gaminu ir tiekiu į apyvartą premiksus PG – , tiekiu į apyvartą premiksus PT – ;

gaminu tiekimui į apyvartą kombinuotuosius pašarus KPG – ,

gaminu savo reikmėms kombinuotuosius pašarus KPS – .

2. Gamybos vieta:

3. Laikymo vieta:

4. Tiekimo į apyvartą vieta:

5. Didmeninė  ir (arba) mažmeninė  prekyba.

6. Asmuo bendrauti: vardas, pavardė, telefono Nr., el. pašto adresas.

Gaminu ir tiekiu į apyvartą premiksus , tiekiu į apyvartą premiksus , gaminu tiekimui į apyvartą kombinuotuosius pašarus  arba gaminu savo reikmėms kombinuotuosius pašarus  (pažymėti 2 ir 4 skiltyse):

Premiksai	Kombinuotieji pašarai
1	2	3	4
Atrajotojams	Atrajotojams
Galvijų prieaugliui	Galvijų prieaugliui
Kiaulėms	Kiaulėms
Paukščiams	Paukščiams
Arkliams	Arkliams
Kailiniams žvėreliams	Kailiniams žvėreliams
Naminiams gyvūnėliams	Naminiams gyvūnėliams
Žuvims	Žuvims
Kiti	Kiti

Gaminu ir tiekiu į apyvartą pašarų priedus , tiekiu į apyvartą pašarų priedus 

(pažymėti 2 skiltyje):

Pašarų priedų grupės
1	2
Maistiniai priedai: visi į grupės sudėtį įeinantys priedai pagal 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003
Zootechniniai priedai: visi į grupės sudėtį įeinantys priedai pagal 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003
Technologiniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 1 dalies b punktas („antioksidantai“), tik nustatytos nuolatinės sudėties
Jusliniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 2 dalies a punktas („dažikliai“): karotinoidai ir ksantofilai
Produktai, kuriems taikoma 1982 m. birželio 30 d. Tarybos direktyva 82/471/EEB: Baltymai, gauti iš mikroorganizmų, priklausančių bakterijų, mielių, dumblių, žemesniųjų grybų grupei: visi grupės produktai (išskyrus 1.2.1 pogrupį); Bendrieji amino rūgščių produktai, gauti fermentavimo būdu: visi grupės produktai

Gaminu ir tiekiu į apyvartą premiksus , tiekiu į apyvartą premiksus 

(pažymėti 2 skiltyje):

Premiksai pagaminti su pašarų priedais
1	2
Zootechniniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 4 dalies d punktas („kiti zootechniniai priedai“)
Kokcidiostatai ir histomonostatai: visi priedai
Augimą skatinančios medžiagos: visi priedai
Mitybiniai priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 3 dalies a punktas: (vitaminai, provitaminai ir panašaus poveikio gerai apibrėžtos cheminės sandaros medžiagos): A ir D
Mitybiniai priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 3 dalies b punktas („mikroelementų junginiai“): Cu ir Se

Gaminu tiekimui į apyvartą kombinuotuosius pašarus , gaminu savo reikmėms kombinuotuosius pašarus  (pažymėti 2 skiltyje):

Kombinuotieji pašarai, pagaminti su pašarų priedais arba premiksais su Šiais pašarų priedais
1	2
Zootechniniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 4 dalies d punktas („kiti zootechniniai priedai“)
Kokcidiostatai ir histomonostatai: visi priedai
Augimą skatinančios medžiagos: visi priedai

PRIDEDAMA:	lapų skaičius

Dokumentai ir duomenys apie numatytos veiklos reikalavimų atitiktį:
Gamybinių pastatų bei įrangos projekto kopija
Technologinio proceso schema ir gamybos organizavimo aprašymas
Informacija apie personalo kvalifikaciją ir atsakomybės paskirstymą
Rizikos veiksnių analizės bei svarbiausių valdymo taškų sistemos aprašymas
Laboratorijos atliekamų tyrimų aprašymas ir/ar sutarties su samdomąja laboratorija kopija
Informacija apie pašarų priedų ir (ar) premiksų ir (ar) kombinuotųjų pašarų laikymo sąlygas
Informacija apie pašarų priedų ir (ar) premiksų ir (ar) kombinuotųjų pašarų apskaitą
Pretenzijų priėmimo, nagrinėjimo pašarų priedų ir (ar) premiksų ir (ar) kombinuotųjų pašarų apyvartos nutraukimo tvarkos aprašymas.“

Įsipareigoju pranešti Valstybinei sėklų ir grūdų tarnybai prie Žemės ūkio ministerijos apie pašarų veiklos pasikeitimus ar veiklos nutraukimą.

(pareigos)	(parašas)	(vardas ir pavardė)

A. V.

______________

Priedo pakeitimai:

Nr. 3D-98, 2008-02-28, Žin., 2008, Nr. 26-952 (2008-03-04), i. k. 1082330ISAK0003D-98

Ūkio subjektų, kurie verčiasi pašarų veikla,

patvirtinimo taisyklių

2 priedas

(Prašymo formos pavyzdys)

__________________________________________________________________

(juridinio asmens, kuris verčiasi pašarų veikla, teisinė forma ir pavadinimas)

__________________________________________________________________

(juridinio asmens kodas, buveinė, telefono Nr., fakso Nr., el. pašto adresas)

Valstybinei sėklų ir grūdų tarnybai

prie Žemės ūkio ministerijos

PRAŠYMAS

_____________________

(data)

_____________________

(sudarymo vieta)

1. Prašau patvirtinti tiekiančiu į apyvartą ir įtraukti į Lietuvos Respublikos patvirtintų pašarų ūkio subjektų registrą pagal šias pašarų veiklos rūšis:

tiekiu į apyvartą pašarų priedus PPT – ;

tiekiu į apyvartą premiksus PT – .

2. Buveinės adresas:

3. Didmeninė  ir (arba) mažmeninė  prekyba.

4. Asmuo bendrauti: vardas, pavardė, telefono Nr., el. pašto adresas.

Tiekiu į apyvartą pašarų priedus  (pažymėti 2 skiltyje):

Pašarų priedų grupės
1	2
Maistiniai priedai: visi į grupės sudėtį įeinantys priedai pagal 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003
Zootechniniai priedai: visi į grupės sudėtį įeinantys priedai pagal 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003
Technologiniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 1 dalies b punktas („antioksidantai“), tik nustatytos nuolatinės sudėties
Jusliniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 2 dalies a punktas („dažikliai“): karotinoidai ir ksantofilai
Produktai, kuriems taikoma 1982 m. birželio 30 d. Tarybos direktyva 82/471/EEB: Baltymai, gauti iš mikroorganizmų, priklausančių bakterijų, mielių, dumblių, žemesniųjų grybų grupei: visi grupės produktai (išskyrus 1.2.1 pogrupį); Bendrieji amino rūgščių produktai, gauti fermentavimo būdu: visi grupės produktai

Tiekiu į apyvartą premiksus  (pažymėti 2 skiltyje):

Premiksai pagaminti su pašarų priedais
1	2
Zootechniniai priedai: priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 4 dalies d punktas („kiti zootechniniai priedai“)
Kokcidiostatai ir histomonostatai: visi priedai
Augimą skatinančios medžiagos: visi priedai
Mitybiniai priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 3 dalies a punktas: (vitaminai, provitaminai ir panašaus poveikio gerai apibrėžtos cheminės sandaros medžiagos): A ir D
Mitybiniai priedai, kuriems taikomas 2003 m. rugsėjo 22 d. Europos Parlamento ir Tarybos reglamento (EB) Nr. 1831/2003 I priedo 3 dalies b punktas („mikroelementų junginiai“): Cu ir Se

PRIDEDAMA:	lapų skaičius

Dokumentai ir duomenys apie numatytos veiklos reikalavimų atitiktį:
Informacija apie pašarų priedų ir (ar) premiksų apskaitą
Pretenzijų priėmimo, nagrinėjimo ir apyvartos nutraukimo tvarkos aprašymas.“

Įsipareigoju pranešti Valstybinei sėklų ir grūdų tarnybai prie Žemės ūkio ministerijos apie pašarų veiklos pasikeitimus ar veiklos nutraukimą.

Patvirtinu, kad pašarų veikla atitinka 2005 m. sausio 12 d. Europos Parlamento ir Tarybos reglamento (EB) Nr. 183/2005, nustatančio pašarų higienos reikalavimus, nuostatas.

(pareigos)	(parašas)	(vardas ir pavardė)

A. V.

______________

Punkto pakeitimai:

Nr. 3D-98, 2008-02-28, Žin., 2008, Nr. 26-952 (2008-03-04), i. k. 1082330ISAK0003D-98

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-98, 2008-02-28, Žin., 2008, Nr. 26-952 (2008-03-04), i. k. 1082330ISAK0003D-98

Dėl žemės ūkio ministro 2005 m. gruodžio 30 d. įsakymo Nr. 3D-606 "Dėl ūkio subjektų, kurie verčiasi pašarų veikla, patvirtinimo" pakeitimo